25-26 траўня 2011 г. у Мінску пройдзе 5-я Міжнародная навуковая канферэнцыя па ваенна-тэхнічных праблемах, праблемах абароны і бяспекі, выкарыстанню тэхналогій двайнога прымянення. Асноўныя мэты мерапрыемства: абмеркаванне праблематыкі навуковых даследаванняў і распрацовак у інтарэсах стварэння і асваення новых і перспектыўных тэхналогій і матэрыялаў, тэхнікі і прыбораў у галіне абароны і бяспекі, тэхналогій двайнога прымянення; вызначэнне шляхоў развіцця і ўмацавання навукаёмістых вытворчасцей і павышэння навукова-тэхнічнага патэнцыялу Рэспублікі Беларусь; выпрацоўка прапаноў па развіццю абаронна-прамысловага комплексу, умацаванню ваенна-тэхнічнага і навуковага супрацоўніцтва, вызначэнне механізмаў інтэграцыі і кааперацыі з краінамі блізкага і далёкага замежжа. З тэматыкай канферэнцыі, умовамі ўдзелу ў ёй, формамі прадстаўлення дакладаў і заяўкі на ўдзел можна азнаёміцца тут. Прыём заявак на ўдзел у канферэнцыі праводзіцца да 10 траўня 2011 г.